У 2021. години пољопривредници из Тополе могу остварити 80% повраћаја на плаћене премије осигурања

Уредбом о расподели подстицаја у пољопривреди и руралном развоју у 2021. години Владе Републике Србије предвиђено је да ће пољопривредницима Шумадисјког округа и самим тиме и Тополе који осигурају пољопривредну производњу држава враћати 70% вредности плаћене премије осигурања (без ПДВ-а).

Општина Топола ће Програмом подршке за спровођење пољопривредне политике и политике руралног развоја за општину Топола за 2021. годину предвидети повраћај од 10% вредности плаћене премије осигурања (без ПДВ-а).

У 2021. години пољопривредници општине Топола ће подношењем Захтева код Министарства пољопривреде, шумарства и водопривреде преко Управе за трезор и код општине Топола остварити укупно 80% повраћаја на плаћене премије осигурања (без ПДВ-а).